laion/Wikipedia-Exotic huggingface dataset:
מחמדו סיסוקו

מחמדו סיסוקו (בצרפתית: Mahmmadou Sissoko; נולד ב-8 באוגוסט 1988) הוא כדורגלן צרפתי המשחק בעמדת הבלם. סיסוקו התחיל את הקריירה שלו באודינזה ובעונת 2006 עלה לקבוצה הבוגרת. בעונת 2006/2007 הושאל לסלאנו עד ינואר של אותה עונה. עונה לאחר מכן הושאל שוב עד ינואר הפעם לגליפולי. בעונת 2009/2010 הושאל לאויפן מליגת העל הבלגית עד סיום העונה. בקיץ 2010 הושאל לקילמרנוק מליגת העל הסקוטית. ב-22 באוגוסט 2010 סיסוקו ערך את הופעת הבכורה שלו בקבוצה בהפסד 0–1 למות'רוול. סיסוקו הבקיע את שער הבכורה שלו בקבוצה בניצחון 6–2 נגד אירדרייה יונייטד במסגרת הסיבוב השני של גביע הליגה הסקוטי. ב-20 בנובמבר 2010 סיסוקו קיבל כרטיס אדום בהפסד 2–3 לגלאזגו ריינג'רס. באוגוסט 2011 הושאל לעונה נוספת לקילמרנוק. העונה הסתיימה בזכייה של קילמרנוק בגביע הליגה הסקוטי אחרי ניצחון 0–1 בגמר נגד סלטיק. באוקטובר 2012 סיסוקו שוחרר רשמית מאודינזה וחתם על חוזה חדש בקילמרנוק. ב-12 בספטמבר 2013 סיסוקו חתם בוריה מליגת העל היוונית עד לסיום העונה. את עונת 2014/2015 התחיל כשחקן חופשי עד שבינואר 2015 חתם באוצלול גאלאץ מליגת העל הרומנית ובקיץ 2015 חתם בגירסונספור. ב-9 באוגוסט 2016 סיסוקו חזר לקדנציה שנייה בווריה. ב-9 באוגוסט 2017 סיסוקו חתם בהפועל עכו מליגת העל עד לסיום העונה. ב-15 ביולי 2018 חתם בקראבוקספור מליגת המשנה הטורקית. בפברואר 2019 סיסוקו חתם ברובניימן פאלוסאורה מליגת העל הפינית. ביולי 2020, סיסוקו חתם בארמיס ארדיפו, אך שוחרר כעבור חודשיים. ב-21 במרץ 2021, חתם בקוטקה מליגת העל הפינית. קילמרנוק גביע הליגה הסקוטי: 2011/2012 מחמדו סיסוקו, באתר Transfermarkt מחמדו סיסוקו, באתר Soccerway מחמדו סיסוקו, באתר WorldFootball.net מחמדו סיסוקו, באתר FootballDatabase.eu יגאל גולדשטיין, ‏יש בלם: מוחמדו סיסוקו סיכם בעכו, באתר ערוץ הספורט, 8 באוגוסט 2017 יגאל גולדשטיין, ‏עוביידה חאטב ימשיך עונה נוספת בסכנין, באתר ערוץ הספורט, 15 ביולי 2018 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מחמדו סיסוקו".
וילם דריס

וילם דריס (בהולנדית: Willem Drees,‏ 5 ביולי 1886 – 14 במאי 1988) היה פוליטיקאי הולנדי, אשר כיהן כראש ממשלת הולנד מטעם מפלגת העבודה בשנים 1948–1958. הוא היה חבר בית הנבחרים בשנים 1933–1945, ותקופות קצרות בשנים 1946–1948, 1952 ו-1956. דריס כיהן גם כשר הרווחה וכשר המושבות. כשפרש מראשות הממשלה היה בן 72, שני בגילו אחרי יוהאן רודולף תורבקה, אשר נפטר במהלך כהונתו בגיל 74. לאחר פרישתו מראשות הממשלה ומן הפוליטיקה, המשיך דריס לחקור ולפרש את הפוליטיקה הארצית, וכתב ספרים בנושא. הוא נחשב לאחד הפוליטיקאים החשובים ביותר בהולנד שאחרי מלחמת העולם השנייה. סקר משנת 2006 הצביע על דריס כראש הממשלה הפופולרי מאז המלחמה. הוא נחשב לאבי מדינת הרווחה בהולנד. דריס נולד באמסטרדם בקיץ 1886. אחרי סיום לימודיו בשנת 1903 עבד בבנק עד 1906. משנת 1907 עבד בפרלמנט כקצרן. באותן השנים הצטרף למפלגת העובדים הסוציאל-דמוקרטית, אשר בשנת 1946 הייתה הגורם המרכזי בהקמת מפלגת העבודה. בשנים 1910–1931 הוביל את סניף המפלגה בהאג. בשנים 1913–1941 היה חבר במועצת עיריית האג. במשך 22 שנה, 1919–1941, היה חבר במועצת המחוז של דרום הולנד, ובשנת 1927 התמנה לחבר בהנהלת המפלגה. משנת 1933 יצג את המפלגה בפרלמנט, ומשנת 1939 הוביל אותה בפרלמנט. במהלך מלחמת העולם השנייה וכיבושה של הולנד בידי גרמניה הנאצית, דריס נעצר בידי השלטון הנאצי, ובאוקטובר 1940 נכלא במחנה הריכוז בוכנוואלד. בשנים 1945–1948 היה סגן ראש הממשלה ושר הרווחה. בשנת 1948 נבחר דריס לראשות הממשלה, וכיהן בתפקיד במשך ארבע כהונות רצופות, עד שנת 1958. המאפיינים המרכזיים של כהונת דריס היו פיתוחה של הולנד כמדינת רווחה, שיקום כלכלי, ויצירת שיתוף פעולה בינלאומי, שכלל את יסוד הארגונים נאט"ו, קהילת הפחם והפלדה האירופית, בנלוקס והארגון לשיתוף פעולה ולפיתוח כלכלי. הוא חוקק חוקים שהסדירו את קרנות הפנסיה והעניקו פנסיה לכלל התושבים, הרחיב את הביטוח הרפואי לכלל האזרחים, הסדיר את המענקים למשפחות, וביטל את האפשרות לפטר עובדי מדינה בסמוך לנישואיהם. בנוסף לכך, קידם דריס רגולציה בתחום הדיור, הגדיל את ההוצאה לחינוך, וקידם סבסוד לסטודנטים באוניברסיטאות הציבוריות, מתן מענקים למורים בחינוך היסודי, והרחבה של חוק חינוך חובה. הוא פרש מראשות הממשלה בשנת 1958, ומן המפלגה בשנת 1971. דריס התחתן בשנת 1910 ונולדו לו ארבעה ילדים. הוא היה אגנוסטי וחבר בבונים החופשיים.  וילם דריס נפטר ב-14 במאי 1988 בהאג, חודשיים לפני יום הולדתו ה-102. מדיה וקבצים בנושא וילם דריס בוויקישיתוף וילם דריס, באתר אנציקלופדיה בריטניקה (באנגלית)
International Love

International Love (בעברית: אהבה בינלאומית) הוא שיר של הראפר הקובני-האמריקאי פיטבול מתוך אלבום האולפן השישי שלו, Planet Pit. בשיר משתתף גם זמר ה-R&B האמריקאי כריס בראון. הוא נכתב על ידי פיטבול, סולשוק, פיטר בייקר, שון הארלי, וקלאוד קלי, והופק על ידי סולשוק, בייקר והארלי. השיר פורסם לראשונה ב-27 במאי 2011 כסינגל השיווקי הראשון באלבום. עם זאת, ב-11 באוקטובר 2011, החלו לשדר את הסינגל ברדיו בארצות הברית, והשיר יצא לבסוף כסינגל הרשמי הרביעי והאחרון ב-1 בנובמבר 2011. השיר הגיע בשיאו למקום ה-13 במצעד הבילבורד הוט 100. הצמד ביצע את השיר ב-16 בפברואר 2012 בטקס פרס נוסטרו 2012. הופעתו של בראון זכתה לביקורת עקב תנועות שפתיו אשר לא תאמו. ב-26 בפברואר 2012, השיר בוצע על ידי שני הזמרים בתוך מחרוזת במהלך המחצית של משחק ה-NBA אולסטאר 2012 באורלנדו. הורדה דיגיטלית International Love" – 3:49" סינגל CD "International Love" (גרסת האלבום) – 3:49 "International Love" (ג'אמפ סמוקרס! רדיו מיקס) – 4:27 מידע על היצירה "International Love" באתר מיוזיק בריינז סרטון השיר "International Love" באתר יוטיוב
בית המשפט הפדרלי לערעורים במחוז קולומביה

בית המשפט הפדרלי לערעורים במחוז קולומביה הוא אחד מבתי המשפט לערעורים במערכת בתי המשפט הפדרלית של ארצות הברית. בית המשפט הוא אחד מ-12 בתי משפט הפדרליים לערעורים אשר סמכותם מתוחמת על פי קריטריון גאוגרפי – כלומר שהם מוסמכים לדון בערעורים בזכות על פסקי דין של בתי משפט פדרליים מחוזיים במדינות וטריטוריות ספציפיות של ארצות הברית. מביניהם, הוא הקטן ביותר מבחינת היקף שטח השיפוט שלו, המשתרע על מחוז קולומביה בלבד. למרות זאת כוחו והשפעתו הם מן הגדולים בין בתי המשפט בארצות הברית. בית המשפט הוקם בשנת 1893. הוא מוסמך לדון בערעורים בזכות מבית משפט פדרלי אחד בלבד - בית המשפט במחוז קולומביה. מעמדו והשפעתו בקרב שאר בתי המשפט הפדרליים נחשב בדרך כלל למקום השני לאחר בית המשפט העליון של ארצות הברית. מעמד זה נובע מתחום השיפוט הגאוגרפי שלו המכיל את הקפיטול ואת המטה של מחלקות קבינט פדרליות וסוכנויות ממשלתיות רבות של ממשלת ארצות הברית. בנוסף כוחו והשפעתו נובעים מכך שהוא מרבה לדון בעתירות מנהליות נגד החלטות ופעולות של רשויות השלטון פדרליות, שמקום מושבן הוא בבירה הפדרלית וושינגטון די. סי. סמכותו לדון בעתירות נגד רשויות אלו נובעת מחקיקה פדרלית ספציפית המסדירה את פעולתן, אך גם מחוק כללי – חוק הפרוצדורה המנהלית הפדרלי מ-1946. על כל אחד מ-12 בתי המשפט הפדרליים לערעורים מפקח שופט בבית המשפט העליון של ארצות הברית (Circuit Judge), ובאופן מסורתי נשיא בית המשפט העליון הוא השופט המפקח על בית המשפט בוושינגטון. תקן השופטים של בית המשפט עמד בשיאו על 12. בשנת 2008 קיצץ הקונגרס תקן אחד, וכיום עומד מספרם על 11. כהונת נשיא בית המשפט מוגבלת לשבע שנים וניתנת בידי השופט הוותיק ביותר בבית המשפט שטרם כיהן כנשיא. הנשיא הנוכחי של בית המשפט מאז שנת 2020 הוא השופט שרי שריניבאסן. כהונה בבית המשפט הפדרלי לערעורים במחוז קולומביה נחשבת כמקרבת את השופטים לאפשרות של מינוי לכהונה בבית המשפט העליון של ארצות הברית. נכון להיום (2022) ארבעה מבין תשעת שופטי בית המשפט העליון המכהנים כיהנו לפני כן בבית משפט זה, בהם נשיא בית המשפט העליון המכהן, השופט ג'ון רוברטס. בסך הכל מונו עם השנים שמונה משופטי בית המשפט לשופטי בית המשפט העליון של ארצות הברית – יותר מאשר מכל אחד מבתי המשפט הפדרליים לערעורים האחרים: בנוסף, שופטי בית המשפט רוברט בורק ודאגלס גינסבורג (Douglas H. Ginsburg) מונו ב-1986 וב-1987 כמועמדים לכהונה בבית המשפט העליון על ידי הנשיא רייגן, אך הסנאט דחה את מועמדותו של בורק ואילו גינסבורג הסיר את מועמדותו לאחר שהתגלה כי עישן בעבר מריחואנה. בשנת 2016 מינה הנשיא אובמה את מריק גרלנד לשופט בית המשפט העליון, אך בשל שנת הבחירות המינוי לא נדון כלל בסנאט. שופט ידוע נוסף שכיהן בבית המשפט היה קנת' סטאר, שהיה גם פרקליט המדינה של ארצות הברית ותובע-חוקר מיוחד מטעם מחלקת המשפטים של ארצות הברית. בית המשפט הפדרלי התשיעי לערעורים של ארצות הברית מדיה וקבצים בנושא בית המשפט הפדרלי לערעורים במחוז קולומביה בוויקישיתוף אתר האינטרנט הרשמי של בית המשפט הפדרלי לערעורים במחוז קולומביה (באנגלית) פורטל בית המשפט, באתר ויקיטקסט (באנגלית) עד 1970, עת הוקם בית המשפט לערעורים במחוז קולומביה, דן בית המשפט גם בערעורים על פסיקות בית המשפט הגבוה במחוז קולומביה התקן שקוצץ הועבר אל בית המשפט הפדרלי התשיעי לערעורים של ארצות הברית
Outside (שיר של קלווין האריס)

Outside (בעברית: בחוץ) הוא שיר של הדי ג'יי והמפיק הסקוטי קלווין האריס מתוך אלבום האולפן הרביעי שלו, Motion. בשיר אף משתתפת הזמרת הבריטית אלי גולדינג והוא יצא לאור ב-20 באוקטובר 2014 בתור הסינגל הרביעי מתוך האלבום. השיר הוא שיתוף הפעולה השני בין שני האמנים, לאחר הסינגל המצליח "I Need Your Love". השיר נכלל גם במהדורת הדלוקס של אלבום האולפן השלישי של גולדינג, Delirium. השיר זכה להצלחה במצעדים והגיע אל ראש המצעדים בפולין, הונגריה, צ'כיה, גרמניה ופינלנד, לחמשת הראשונים באוסטרליה, קולומביה, אירלנד, לוקסמבורג, נורווגיה ושוודיה, למקום השישי במצעד הסינגלים הבריטי ולשלושים המקומות הראשונים בבילבורד הוט 100 בארצות הברית. הקליפ לשיר "Outside" בוים על ידי אמיל נאוה והוא צולם בלוס אנג'לס ב-20 באוקטובר 2014. הסרטון פורסם לראשונה ב-12 בנובמבר 2014. מידע על היצירה "Outside" באתר מיוזיק בריינז מידע על הסינגל "Outside" באתר מיוזיק בריינז סרטון השיר "Outside" באתר יוטיוב
שירות ההגירה הפדרלי של רוסיה

שירות ההגירה הפדרלי (ברוסית: Федеральная миграционная служба, בקיצור ФМС России) הייתה סוכנות פדרלית של ממשלת רוסיה האחראית לאכיפת חוקי ההגירה, מתן ויזה ואשרות עבודה ושהייה ומאבק בהגירה לא חוקית. השירות הורכב בשיאו מ-89 משרדים אזוריים וערב פירוקו העסיק 42,000 איש. הגוף הראשון שעסק במתן אשרות ונאבק בהגירה לא חוקית ברוסיה הוקם לראשונה ב-14 ביוני 1992 בשם ועדת ההגירה של משרד העבודה והתעסוקה. בשנת 1999 נשיא רוסיה בוריס ילצין חתם על צו נשיאותי להרמת המשרד לענייני פדרציה, לאומים ומדיניות ההגירה. בשנת 2001 המשרד פורק וסמכויותיו הועברו למשרד הפנים. בפברואר 2002 הוקמה המחלקה לענייני הגירה שהפכה לשירות עצמאי ב-19 ביולי 2004 בשם שירות ההגירה הפדרלי. בינואר 2006 הוקמו סניפים טריטוריאליים של השירות והגוף התמזג עם המחלקה להנפקת ויזות ודרכונים. עד שנת 2012 פעל הגוף כסוכנות בת של משרד הפנים. משנת 2012 הוכפף ישירות לממשלת רוסיה. באפריל 2016 נשיא רוסיה ולדימיר פוטין חתם על צו לפירוק הארגון וסמכויותיו הוחזרו למשרד הפנים ובמקומו הוקם המינהל הראשי לענייני הגירה. שירות ההגירה הממלכתי של אוקראינה אכיפת מכס והגירה (ארצות הברית) מדיה וקבצים בנושא שירות ההגירה הפדרלי של רוסיה בוויקישיתוף אתר האינטרנט הרשמי של שירות ההגירה הפדרלי של רוסיה (אינו פעיל)
Younger Now (שיר)

Younger Now (בעברית: צעירה יותר עכשיו) הוא שיר של הזמרת האמריקאית מיילי סיירוס. השיר יצא לאור ב-18 באוגוסט 2017 כסינגל השני מתוך האלבום השישי של סיירוס, Younger Now. השיר מתאר את השינוי שסיירוס חוותה בשנים האחרונות. בשיר היא אומרת "אני לא מפחדת ממה שהייתי פעם, אף אחד לא נשאר אותו הדבר" ואומרת "שינוי הוא דבר שאפשר לסמוך עליו, אני מרגישה כל כך צעירה עכשיו". לאחר צאת האלבום Miley Cyrus & Her Dead Petz בשנת 2015, סיירוס השקיעה זמן בהחזרתה לתדמית התמימה של פעם לקראת הפרויקט החדש שלה, Younger Now. לפני צאת האלבום ב-29 בספטמבר 2017, הוציאה סיירוס את "Malibu" כסינגל הראשי ו"Inspired" סינגל שיווקי לפני שחשפה את שיר הנושא של האלבום כסינגל השני ב-18 באוגוסט 2017, יחד עם הקליפ שלו. השיר הוא שיר פופ ובעטיפתו מוצגת סיירוס באחד הצילומים שלה לספר המחזור בו הופיעה כשסיימה כיתה א'. סיירוס הופיעה עם השיר בטקס פרסי ה-VMA של 2017 ב-27 באוגוסט, בהשתתפות נשים וגברים בגיל מבוגר כרקדנים וילדים שרוכבים על מיני אופנועים. היא הופיעה עם השיר גם אצל אלן דג'נרס. מידע על היצירה "Younger Now" באתר מיוזיק בריינז מידע על הסינגל "Younger Now" באתר מיוזיק בריינז מידע על השיר "Younger Now" באתר AllMusic מילות השיר "Younger Now" באתר Genius גרסאות נוספות ל"Younger Now" באתר SecondHandSongs סרטון השיר "Younger Now" באתר יוטיוב מידע על הרצועה "Younger Now" באתר ספוטיפיי Ben Kaye, Miley Cyrus unveils new single “Younger Now” and video: Stream, Consequence of Sound, ‏18 באוגוסט 2017
ביאטריס מרינו

מרתה ביאטריס מרינו לוסרו (בשם מלא בספרדית: Martha Beatriz Merino Lucero; נולדה ב-15 בנובמבר 1947) הייתה ראשת ממשלת פרו למשך מספר חודשים בשנת 2003 ונציבת תלונות הציבור של פרו בשנים 2011-2005. למדה משפטים באוניברסיטה הלאומית של סן מרקוס וסיימה תואר שני במשפטים מאוניברסיטת הרווארד ותואר שני בכלכלה מבית הספר לכלכלה של לונדון. עבדה כעורכת דין פרטית בתחומי המסחר וניהלה את תוכנית מנהיגות הנשים של Inter-American Development Bank באמצעותה תמכה בפרויקטים כלכליים שנוהלו על ידי נשים ברחבי אמריקה הלטינית. לאחר מכן מונתה על ידי שר הכלכלה פדרו פבלו קוצ'ינסקי למפקחת מס הכנסה ראשית ברשות המיסים של פרו. בנוסף עמדה באוניברסיטת לימה בראש תוכניות הלימודים לשיתוף פעולה בינלאומי וללימודי תואר שני בנושא מיסים ומדיניות פיסקלית. בשנת 1990 נבחרה לסנאט הפרואני מטעם מפלגת החזית הדמוקרטית וכיהנה בו עד 1992. בשנים 2000-1995 הייתה חברת הקונגרס. מדיה וקבצים בנושא ביאטריס מרינו בוויקישיתוף redaccion redaccion, Primera Ministra de Perú dimite a su cargo, El Universo, ‏1 בנובמבר 2003 Redacción EC, ¿Qué papel ha jugado la Defensoría en estos 20 años?, El Comercio Perú, ‏3 באוגוסט 2016 ערך זה הוא קצרמר בנושא פרו ובנושא פוליטיקאים. אתם מוזמנים לתרום לוויקיפדיה ולהרחיב אותו.
ארתור יוסופוב

ארתור רימוביץ' יוסופוב (נולד ב-1 בספטמבר 1989) הוא כדורגלן רוסי המשחק בעמדת הקשר בחימקי. יוסופוב ערך את הופעת הבכורה שלו בליגה הרוסית השנייה בשנת 2006 במדי אקדמיה טוליאטי. את הופעת הבכורה שלו בליגה הרוסית הבכירה ערך ב-8 בנובמבר 2009 במדי דינמו מוסקבה נגד ספרטק נלצ'יק. מאז 2015 היה חתום בזניט סנקט פטרבורג, אך נשלח להשאלה לקבוצות אחרות בשל יכולת ירודה. בקיץ 2018 עזב את זניט. ב-2019 חתם בדינמו מוסקבה אך גם שם לא התבלט ושוחרר אחרי עונה אחת. בספטמבר 2020 חתם בסוצ'י ואת שער הבכורה הבקיע במשחק נגד רוסטוב במחזור העשירי שהסתיים בניצחון 2:4. ביוני 2024 עבר לחימקי. יוסופוב ערך את הבכורה במדים הלאומיים של הנבחרת הרוסית ב-17 בנובמבר 2015 במשחק ידידות נגד נבחרת קרואטיה. מדיה וקבצים בנושא ארתור יוסופוב בוויקישיתוף ארתור יוסופוב, באתר Transfermarkt ארתור יוסופוב, באתר Soccerway ארתור יוסופוב, באתר WorldFootball.net ארתור יוסופוב, באתר National Football Teams ארתור יוסופוב, באתר FootballDatabase.eu «Зенит» прорабатывает вариант аренды Юсупова, Полоза и Цаллагова в клубы РФПЛ Артур Юсупов покидает «Зенит» ערך זה הוא קצרמר בנושא כדורגלנים רוסים. אתם מוזמנים לתרום לוויקיפדיה ולהרחיב אותו.
סיסה מאריאם קאידמה סידיבה

סיסה מאריאם קאידמה סידיבה (בצרפתית: Cissé Mariam Kaïdama Sidibé;‏ 4 בינואר 1948 – 6 בנובמבר 2021) הייתה ראש ממשלת מאלי מאפריל 2011 ועד מרץ 2012. היא הייתה האישה הראשונה בתפקיד והודחה בהפיכה צבאית. סידיבה נולדה בטימבוקטו ולמדה בגונדאם. היא סיימה לימודים גבוהים במינהל ציבורי מבית הספר הלאומי למינהל. בשנים 1989-1974 עבדה בשירות המדינה במשרד הממשלתי לפיקוח על חברות ממשלתיות ובשנת 1987 מונתה לעוזרת השר. עם כינון הדמוקרטיה במדינה בשנת 1991 מונתה סידיבה ליועצת מיוחדת לנשיא המדינה אמדו טומני טורה. באוגוסט 1991 מונתה לממשלה ועמדה בראש המשרד לתכנון ושיתוף פעולה בינלאומי. במאי 1992 מונתה בנוסף לתפקיד שרת החקלאות. בשני התפקידים החזיקה תקופה קצרה, עד יוני 1992. בשנים 1993–2000 הייתה מזכ"ל הוועדה הבין-ממשלתית למאבק בתופעת המידבור של חבל הארץ סאהל. בקיץ 2001 מונתה שוב כיועצת לנשיא טורה, בשנת 2002 כיהנה תקופה קצרה כשרה לפיתוח כפרי ובשנת 2003 מונתה לנשיאת תאגיד הטבק הממשלתי SONTAM. במרץ 2011 מונתה על ידי הנשיא טורה לתפקיד ראש הממשלה והיא הייתה האישה הראשונה שמונתה לתפקיד. המינוי היה שנוי במחלוקת ציבורית עקב אלמוניותה ונתפס בין היתר כתרגיל למשיכת קולות נשים בבחירות שנועדו להתקיים בשנת 2012, אך חילופי השלטון לבסוף הוקדמו בהפיכה צבאית שהתקיימה במרץ 2012 וסידיבה הוחזקה במהלכה במעצר במחנה צבאי. סידיבה מתה ב-6 בנובמבר 2021. הותירה אחריה בעל וארבעה ילדים. סיסה היה שם משפחתה לאחר הנישואין. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שטר בן מיליון

שטר בן מיליון (באנגלית: The Million Pound Bank Note) הוא סרט קומדיה בריטי משנת 1954 עם גרגורי פק בתפקיד הראשי. התסריט מבוסס בחלקו הגדול על סיפור קצר בשם זה מאת מארק טוויין שיצא לאור בשנת 1893. הסיפור הוא סאטירה חברתית המתארת את יחסה המשתנה של החברה לאנשים ממעמד חברתי גבוה או נחות. אדם שנחשב עשיר הוא מקובל בחוגי החברה הגבוהה וכשהוא הופך עני הוא נזרק משם. שני אחים עשירים ומשועממים בלונדון, אוליבר (רונלד סקוויר) ורודריק (וילפריד הייד-וייט) מונפלייה מתערבים ביניהם האם רק רושם של עושר יכול לקיים אדם במשך חודש בלי לשלם כלום. הם מקבלים לשם כך מבנק אנגליה, שטר של מיליון פאונדים. הם רואים מהחלון אדם צעיר צועד לבוש בבגדים בלויים וקוראים לו להיכנס. הבחור מציג עצמו כהנרי אדמס (גרגורי פק), אמריקאי שסירתו התקלקלה בים והוא ניצל על ידי אנייה בריטית שהביאה אותו ללונדון וכעת הוא חסר כל ומובטל. הם נותנים לו מעטפה ואומרים שיש בה קצת כסף וכי יפתח אותה רק כעבור שעה. עד אז הם מסתלקים מהמקום. אדמס המופתע והרעב, נכנס למסעדה ומזמין ארוחה דשנה. בעל המסעדה והמלצר מביטים בו בחשדנות. כשהוא מתבקש לשלם הוא פותח את המעטפה ורואה לתדהמתו ולתדהמת כולם את השטר בן מיליון. הוא מבקש עודף אבל היחס אליו משתנה, בעל המסעדה משתחווה לו, מוותר על התשלום ומבקש שיבוא עוד פעם כי מיליונר כזה הוא אבן שואבת למבקרים בעתיד. במעטפה הוא מוצא מכתב משני האחים המורה לו לא לשלם דרך השטר הזה במשך שלושים יום ואז להחזיר להם אותו והם ימצאו לו עבודה בשכר גבוה. כשהוא חוזר לבית האחים מתברר לו שהם עזבו את המקום ויחזרו בעוד שלושים יום... סצנה דומה מתרחשת בחנות בגדים. אדמס מבקש לרכוש חליפה. המוכר מסתכל עליו בזלזול ומציע לו חליפה זולה אולם כאשר הוא רואה את השטר הוא נדהם ומראה זאת לבעל החנות שמיד מתחיל לקחת מידות לחליפות מכנסיים וסט שלם עם בגדים ללא תשלום. הוא ממליץ לאדמס על מלון יוקרתי ומודיע זאת למלון. כאשר אדמס מגיע הוא מתקבל בכבוד מלכים כראוי למיליונר... לשם כך הם מפנים מסוויטה מפוארת את הדוכס מפרונגל (אלפרד מתיוס) ששונא ינקים ומבטיח לנקום באדמס. בינתיים מפרסמים כל העיתונים על המליונר האמריקאי והוא הופך לידוען וחביב החברה הגבוהה. הוא מוזמן לנשפים ובאחד מהם הוא פוגש ביפהפייה פורשיה לנגהם (ג'יין גריפית') והם מתאהבים. אדמס פוגש באיש החברה הגבוהה בשם הייסטינגס (הרטלי פאוור) בעל מניות של במכרות פחם והוא משכנע אותו שייתן את שמו לקניית המניות ויבוא על שכרו אדמס מסכים, אנשים רצים לרכוש את המניות וערכן עולה. בינתיים מצליח אדמס לספר את האמת לפורשיה, היא נרגזת ועוזבת אותו. הדוכס ששונא אותו מצליח לגנוב את השטר. מחזיקי המניות דורשים מאדמס להראות את השטר אבל הוא מודיע שהשטר לא ברשותו. מתחיל עימות מילולי ופיזי ואדמס מתפרסם בעיתונים כנוכל. לבסוף מרחם עליו הדוכס ומחזיר לו את השטר. אדמס מראה אותו לקהל שמשתכנע ומתחיל שוב לקנות מניות. פורשיה סולחת לו, שניהם חוזרים לשני האחים ואדמס מחזיר להם את השטר אך אומר שהרוויח במניות ולא צריך כעת מהם דבר והזוג יוצא מחובק ושמח. "שטר בן מיליון", במסד הנתונים הקולנועיים IMDb (באנגלית) "שטר בן מיליון", באתר AllMovie (באנגלית) "שטר בן מיליון", באתר Rotten Tomatoes (באנגלית) "שטר בן מיליון", באתר אידיבי "שטר בן מיליון", במסד הנתונים הקולנועיים KinoPoisk (ברוסית) שטר בן מיליון, באתר TCM קדימון לסרט שטר בן מיליון, באתר יוטיוב הסיפור שטר בן מיליון (באנגלית) בפרויקט גוטנברג (עם סיפורים נוספים)
Drinking from the Bottle

Drinking from the Bottle (בעברית: שותים מהבקבוק) הוא שיר של הדי ג'יי והמפיק הסקוטי קלווין האריס מתוך אלבום האולפן השלישי שלו, 18 Months. בשיר אף משתתף הראפר הבריטי טייני טמפה. הוא פורסם כסינגל ב-27 בינואר 2013 והגיע למקום החמישי במצעד הסינגלים הבריטי. סולו– טייני טמפה קולות רקע– קלווין האריס, טייני טמפה מפיקים– קלווין האריס, ג'יימס ריינולדס, מארק נייט מידע על היצירה "Drinking from the Bottle" באתר מיוזיק בריינז סרטון השיר "Drinking from the Bottle" באתר יוטיוב
Bookends

Bookends (בעברית: תומכי ספרים) הוא אלבום האולפן הרביעי של צמד הפולק רוק האמריקאי סיימון וגרפונקל. האלבום הופק על ידי פול סיימון, ארט גרפונקל ורוי האלי, ויצא לאור בארצות הברית ב-3 באפריל 1968 בחברת ההקלטות קולומביה רקורדס. האלבום היה מועמד בשנת 1968 לפרס גראמי לאלבום הטוב ביותר של השנה. הוא לא זכה, אך השיר "גברת רובינסון" מתוך האלבום זכה בפרס הקלטת השנה. כמו כן, האלבום נכלל ברשימת 500 האלבומים הגדולים בכל הזמנים של מגזין הרולינג סטונס. כל השירים באלבום נכתבו על ידי פול סיימון, למעט "Voices of Old People" שנוצר בידי ארט גרפונקל. מידע על האלבום Bookends באתר MusicBrainz מידע על האלבום Bookends באתר AllMusic האלבום Bookends באתר Discogs האלבום Bookends באתר ספוטיפיי הסבר על האלבום באתר הרשמי של סיימון וגרפונקל Grammy Awards Nominees 1969 - Grammy Award Winners 1969, www.awardsandshows.com "11th Annual GRAMMY Awards". GRAMMY.com (באנגלית). 2013-01-17. נבדק ב-2017-10-06. 500 Greatest Albums of All Time, Rolling Stone
לוריקה סגמנטטה

לוריקה סגמנטטה (Lorica segmentata, בלטינית: "שריון לוחיות" או "שריון מקטעים") הוא שריון לוחות במשקל כ- 20 ק"גאשר הומצא והיה בשימוש בתקופת האימפריה הרומית בין המאה הראשונה לפנה"ס ועד לסוף המאה ה-2 לספירה. שריון לוחות זה הורכב מחלקי מתכת אשר נעו אחד על גבי השני וכיסו בעיקר את החזה, הבטן, הגב והכתפיים. הסגמנטטה נבנתה על מנת לענות על צורכי הלגיון הרומי כנגד כלי הנשק השונים עמם היה צריך להתמודד עם התרחבותה של האימפריה הרומית. שריון המקטעים הרומי שימש ברומא גם בזירת הגלדיאטורים. הקרופלאריוס (Crupellarii בלטינית), היה גלדיאטור בעל חימוש כבד במיוחד שצויד בשריון מקטעים שכיסה גם את ידיו ורגליו. ההיסטוריון הרומי טקיטוס תיאר מרד גאלי שהתרחש בשנת 21 לספירה, ואליו הצטרפו קבוצת גלדיאטורים מסוג זה. לדבריו, שריונם הכבד היה חסין לחרבות וחניתות, וכדי להתגבר עליהם נאלצו הלגיונרים הרומים להשתמש בפטישים וגרזנים. בסוף המאה ה-2 לספירה, לקראת סופה של האימפריה, היות שהשריון היה יקר לייצור ולשימור, הרומאים ויתרו על השריון וחזרו לשריון השרשראות הזול והקל יותר ששלט בצבא הרומי בתקופת הרפובליקה, לוריקה המטה. גילוף באבן מהמאה הראשונה לספירה, ובו נראה חייל רומי לבוש בלוריקה סגמנטטה שחזור מודרני של גלדיאטור מסוג קרופלאריוס, הלבוש בלוריקה סגמנטטה מדיה וקבצים בנושא לוריקה סגמנטטה בוויקישיתוף גם בימי הביניים, רק עשירים יכלו להרשות לעצמם שריון לוחות. טקיטוס, אנאלים, כרך 3 עמוס כרמל, למה זה ככה: תרבויות עתיקות/אבירים וטירות, מודן הוצאה לאור, 2010, עמ' 56 ערך זה הוא קצרמר בנושא רומא העתיקה ובנושא אמצעי לחימה. אתם מוזמנים לתרום לוויקיפדיה ולהרחיב אותו.
Acceptable in the 80s

Acceptable in the 80s (בעברית: מקובל בשנות ה-80) הוא סינגל הבכורה של המפיק והדי ג'יי הסקוטי קלווין האריס. הוא פורסם בתור הסינגל המוביל מאלבום האולפן הראשון של האריס, I Created Disco, ב-11 בדצמבר 2006. השיר הפך ללהיט הראשון של האריס שנכנס למצעד הסינגלים הבריטי, ודורג במקום ה-10. הקליפ, בבימויו של ווף וואן-באו, הכולל תפניות ורמיזות רבות לשנות השמונים, ביניהם התסרוקות הגדולות והסטראוטיפיות והאורות הצבעוניים.  מידע על היצירה "Acceptable in the 80s" באתר מיוזיק בריינז מידע על הסינגל "Acceptable in the 80s" באתר מיוזיק בריינז סרטון השיר "Acceptable in the 80s" באתר יוטיוב
The Girls (שיר)

The Girls (בעברית: הבנות) הוא שיר של הדי ג'יי והמפיק הסקוטי קלווין האריס. הוא פורסם בתור הסינגל השני מתוך אלבום הבכורה שלו אלבום האולפן, I Created Disco, ב-4 ביוני 2007. "The Girls" היה לשיר שדורג במקום הגבוה ביותר במצעד הסינגלים הבריטי באלבומו הראשון, בכך ששבוע לאחר שפורסם, הוצג במקום ה-3. גרסה מוברחת של השיר דלפה על קובץ והופצה מספר חודשים לפני שהאלבום פורסם. מידע על היצירה "The Girls" באתר מיוזיק בריינז סרטון השיר "The Girls" באתר יוטיוב
תומר פישמן

תומר פישמן (נולד ב-5 ביוני 1983) הוא קומיקאי, תסריטאי ויוצר תוכן ישראלי. השתתף בפלטפורמות מוכרות כמו ערוץ הילדים, וערוץ 2, לצד מיזמי-שוליים כמו סדרות רשת קומיות בהפקה פרטית. בילדותו גדל מספר שנים בניוטון (אנ') שבמסצ'וסטס, בעקבות שליחות מעבודתו של אביו. את שירותו הצבאי עשה לצד טל טירנגל כמדריכי כלואים בכלא 4. בשנת 2008 השתתף ב"פרויקט ביפ" כחלק מההרכב הקומי חמלל"ו יחד עם אסי גל ועידו פרנקל, וההרכב נהיה לאחד מארבעת ההרכבים הזוכים בתחרות. בהמשך השתתף בתוכנית "אין מה לראות", אותה הגישו זוכי הפרויקט, בערוץ ביפ. החל משנת 2011 החל ליצור ולהשתתף בסדרות רשת קומיות שונות, ביניהן "כוח סודוקו", "דירה 17", "אז אתה עומד למות בכל רגע" ועוד. בשנת 2012 השתתף בתוכנית המערכונים "מצב כפית", מבית היוצר של "דומינו גרוס". בשנת 2014 כתב לתוכנית "לילה תירס" בערוץ 2, והשתתף בתוכנית "חלם בהלם" שבערוץ החינוכית. בשנים 2015–2016 יצר והשתתף בתוכנית בערוץ הילדים - "נדחפים". בנוסף, השתתף פישמן בתפקידי אורח ב"ארץ נהדרת", "אלישע" ו"גאליס". בשנת 2017 החל לכתוב למספר תוכניות, בהן "היום בלילה" עם גורי אלפי, "טלוויזיה מהעתיד" ו"הכל הולך". בשנת 2018 המשיך פישמן לכתוב לתוכניות הטלוויזיה בהן הוא פעיל, והחל להופיע בהופעות סטנד-אפ יחד עם ירמי שיק בלום. בנוסף לכך הוא השתתף בקמפיין הפרסומות של מילקי יחד עם רועי כפרי. פישמן בזוגיות ואב לבת. תומר פישמן, ברשת החברתית אקס (טוויטר) תומר פישמן, סרטונים בערוץ היוטיוב תומר פישמן, במיזם "אישים" לתיעוד היצירה הישראלית תומר פישמן, במסד הנתונים הקולנועיים IMDb (באנגלית) איתי שטרן, להפיק סדרת רשת בישראל ולהישאר בחיים, באתר הארץ, 24 במאי 2017 לימור סימון, שמעתם על שני גברים ומשקפיים?, באתר mynet‏ ירושלים, 27 בנובמבר 2017 אופיר שמיר, ‏הסטנדאפיסט שהתחיל בכלא 4 והפך לדבר הכי משוגע בטלוויזיה: "לא יכול להפסיק ליצור", באתר מעריב אונליין, 31 בדצמבר 2018 תומר פישמן בפודקאסט "מאחורי כל צחוק" עם אלדד שטרית בקול האוניברסיטה של אוניברסיטת רייכמן אופיר שמיר, ‏הסטנדאפיסט שהתחיל בכלא 4 והפך לדבר הכי משוגע בטלוויזיה: "לא יכול להפסיק ליצור", באתר מעריב אונליין, 31 בדצמבר 2018